stanford-oval/wikipedia huggingface dataset:
Drowned World/Substitute for Love
ביקורת

לוסי או'בריאן שיבחה את השימוש בצלילים אלקטרוניים ובצפצופים ברצועה, כמו גם את "קול הפעמונים" של מדונה, וקבעה שזו תוצאה של ההכשרה שקיבלה מתקופת Evita ‏(1996). קנת' ביילן, מחבר הספר, The Lyrics of Civility, הכריז על האלבום כ"נתח מהאוטוביוגרפיה של מדונה", ושיבח את המילים על כך שתיארו את חייה של הזמרת. אלן מאטז כתב בספר, The Madonna Companion, כי המילים לא יצרו רושם של "משחקי מילים מתוחכמים", אך ראויות לשבח על כך שסיפרו את האמת על חייה והקריירה של מדונה. סטיבן תומאס ארלוויין מ-AllMusic הגדיר את השיר כ"מתערבל" ו"מדיטטיבי". דייוויד בראון מאנטרטיינמנט ויקלי תיאר את השיר, יחד עם "Frozen" מהאלבום, כ"עוצרי נשימה", והחמיא לקצב שלו. סאל צ'ינקוומני מ-Slant Magazine טען שהליריקה של מדונה "כנה" ו"רגשית" בצורה שלא הייתה מאז תקופת אלבום האולפן הרביעי שלה, Like a Prayer (1989).
מבקרים אחרים החמיאו לאופי השונה של השיר והפקתו. בסקירה של האלבום ב-The Michigan Daily, בראיין לארק אמר, "['Drowned World/Substitute for Love'] [יוצר] קתרזיס פופ מבריק, אקסטטי, שכמעט מאפיל על כל טעות שהיא אי-פעם עשתה, כולל העיסוק בבתולים, תמיכה בשן זהב וקיום אקטים מיניים בפומבי בעברה המלוכלך", החלק האחרון בביקורת של לארק מתייחס למעשיה של מדונה במהלך אלבום האולפן החמישי שלה, Erotica (1992). רוב שפילד מרולינג סטון מצא שזהו "השיר המדויק לפתיחתו" של Ray of Light והרצועות השונות שבו מלאות בסתירות. זאת, תוך מתן תשומת הלב לאלמנטים המוזיקליים השונים, לרבות צלילי תופים, מיתרים, צפצופים במחשב וכן "מלכודות ג'ונגל". מעבר לכך, שפילד ביצע השוואות שונות בין הניתוח המוזיקלי של השיר לסיטואציות שונות בחיים עצמם. הוא סיים באומרו שהרצועה נשמעת "רועשת, דביקה ומגוחכת", אך בעלת רגש מוזיקלי. בביקורת על אלבום הלהיטים השני של מדונה GHV2 (2001), מבקרת המוזיקה שרלוט רובינסון מ-PopMatters שיבחה את עבודת ההפקה המוזיקלית של אורביט ברצועה יחד עם רצועות נוספות מ-Ray of Light. היא הוסיפה כי השירים הם "הוכחה ליכולתו להשתמש בגאדג'טים ובקוסמות אלקטרוניות לא כדי להרחיק את המאזינים, אלא כדי למשוך אותם פנימה".
סטיוארט מקוני (אנ') מ-Q ביקר את Ray of Light וכתב ש-"Drowned World/Substitute for Love", "מגיח בעצבנות מערפל שלם של דגימות אניגמטיות והקשקושים הנמוכים המהווים את הצד החזק של אורביט [...] פעמוני תפילה מצלצלים במהלך השיר וזאת, בנוסף לכך שהוא מכיל את הסוגה המוזיקלית דראם אנד בייס". בשנת 2003, מעריצים הצביעו עבור 20 הסינגלים המובילים של מדונה ב-Q, ודירגו את "Drowned World/Substitute for Love" במקום ה-17. בסקירה רטרוספקטיבית של Ray of Light, סטיבן סירס מ-Idolator תיאר את הרצועה כ"פרק הראשון של רומן גדול" שמכתיב את הטון של שאר השירים באלבום. ברולינג סטון מיקמו את הרצועה במקום ה-20, ברשימת "50 השירים הגדולים ביותר של מדונה" ב-2016, ותיארו אותה כ"בלדה החוקרת התגלות על תהילה ומשפחה". בעת שדירגה את הסינגלים של מדונה לכבוד יום הולדתה ה-60, ג'וד רוג'רס מטעם הגרדיאן מיקמה את השיר במקום ה-12, וכינתה אותו "מלכותי, משקף ומושר בסגנון מאופק עבור מדונה [...] המדיטציה הזו על תהילה עם התייחסות לבאלארד בשם שלו ("Drowned World") נוסקת בשקט ובצורה מדהימה".
הצלחה מסחרית

בממלכה המאוחדת, "Drowned World/Substitute for Love" הופיע לראשונה במקום העשירי במצעד הסינגלים הבריטי ב-5 בספטמבר 1998. הוא ירד במהרה במצעדים, והיה נוכח בסך הכול במשך תשעה שבועות ב-100 העליונים. השיר נמכר בסך הכל ב-90,651 עותקים במדינה נכון לאוגוסט 2008, לפי חברת המצעדים הרשמית (OCC).
ביבשת אירופה, "Drowned World/Substitute for Love" נכנס למצעד הסינגלים הספרדי הרשמי ודורג במקום העשירי בתאריך ב-29 באוגוסט 1998. בשבוע שלאחר מכן, הוא עלה למקום הראשון, שם שהה שבוע אחד. זה היה הסינגל השלישי מ-Ray of Light שהגיע לראש המצעד – והסינגל השביעי של מדונה שעשה זאת בסך הכול - לאחר ש-"Frozen" ו-"Ray of Light" עשו זאת כאשר הופצו קודם לכן. באוסטריה, השיר הגיע למקום ה-34, ונשאר במצעד במשך שבוע אחד בלבד. בשווייץ, הוא הגיע למיקום השיא שלו כאשר דורג במקום ה-31 בשבוע השני ליציאתו, ונשאר במצעד במשך חמישה שבועות בסך הכול. השיר זכה להצלחה רבה יותר במצעד הסינגלים הצרפתי, שם הופיע לראשונה במקום ה-88 ועלה בהדרגה, כאשר דורג לבסוף במקום ה-42 ונשאר במצעד במשך 17 שבועות בסך הכול. בהולנד, השיר הופיע לראשונה במקום ה-63, ועלה למקום ה-43 למשך שבוע אחד. בשוודיה, השיר הופיע לראשונה במקום ה-41 אך ירד למקום ה-57 בשבוע הבא.
באוסטרליה, "Drowned World/Substitute for Love" הופיע לראשונה במקום ה-74, והגיע בשיאן למקום ה-16 בשבוע שלאחר מכן לפני שיצא מהמצעד. במצעד הסינגלים של ניו זילנד, השיר הופיע לראשונה במקום ה-30, עד שהגיע בשיאו למקום ה-21, ואז ירד. כיוון שהשיר לא הופץ באופן רשמי בארצות הברית, הוא לא דורג במצעד הבילבורד הוט 100 או כל מצעד אחר ממצעדי הבילבורד. עם זאת, הבי-סייד שלו "Sky Fits Heaven" הצליח להגיע למקום ה-41 במצעד שירי הדאנס קלאב האמריקאי, בסיוע הרמיקסים שלו שיצאו במטרה לעזור בקידום שלו.
במצעדי סוף השנה, הצליח "Drowned World/Substitute for Love" להופיע במקום ה-24 במצעד הסינגלים האיסלנדי שפורסם ב-1998. הצלחתו של "Drowned World/Substitute for Love" בישראל לא תועדה מעולם, אך בתקופה בה יצא הופצו הסינגלים הבאים מ-Ray of Light: "The Power of Good-Bye" ו-"Nothing Really Matters", שהצלחתם במדינה תועדה באופן חלקי.
וידאו קליפ

הווידאו קליפ הנלווה ל-"Drowned World/Substitute for Love" בוים על ידי וולטר שטרן וצולם ב-26–27 ביוני 1998 במלון קלארידג' ובכיכר פיקדילי בלונדון. הוא כולל הופעות קמע של אניטה פלנברג וסטיב סטריינג'. הוא הופץ בספטמבר 1998, ומציג את מדונה עוזבת את ביתה כשצלמי פפראצי רודפים אחריה. לבושה בשחור, היא כל הזמן רצה, ובורחת גם משאר הידוענים בבר של המלון. חוץ מזה של מדונה, הפנים של כל השאר מעוותים. ברצף אחר של הקליפ, מדונה חולפת על פני עוזרת בית מלון שמחייכת אליה. הזמרת מחייכת כשהבזקי המצלמה כבים; המשרתת בדיוק מצלמת אותה. מדונה שוב בורחת, רצה כל הדרך הביתה אל זרועות בתה, שרה שהיא "שינתה את דעתה" על היותה ידוענית.
הקליפ עורר מחלוקת בין-לאומית של הסצנות שבהן מדונה נרדפת על ידי פפראצי כשהם רוכבים על אופנועים; תרחיש דומה לתקריות שהובילו למותה של דיאנה, נסיכת ויילס ב-1997. הפובליציסטית של מדונה, ליז רוזנברג, אמרה שלקליפ אין שום קשר למותה של דיאנה ובמקום זאת עוסק "ביחס של מדונה לתהילה [...] ישנם צלמי פפראצי בקליפ. אבל זה לא שלמדונה לא היה ניסיון איתם. זה יום בחייה של מדונה". בעל הטור מת'יו רייט מדיילי מירור אמר "אין להכחיש את קווי הדמיון [למותה של דיאנה]", ומצא שזה מגעיל.
בהתחלה, דווח על ידי מגזין בילבורד שהקליפ של השיר יופץ בחנויות בארצות הברית לאחר פרסום הקליפ של "The Power of Good-Bye", אך התוכנית לא יצאה לפועל. לבסוף הוא נכלל באלבום האוסף והווידאו, The Video Collection 93:99. בשנת 2013, בסקר של לוגו אודות "55 הווידאו קליפים הטובים ביותר של מדונה" דורג הקליפ במקום ה-11. כמו כן, תיארו אותו בסקר כ"כזה המציג את הצדדים המכוערים של הידוענים ואת תופעות הלוואי הכרוכות בכך. הקליפ הזה לא מוערך. אחת ההצהרות האישיות ביותר של מדונה, והקולות שלה ממש מצמררים". באופן דומה, כריסטופר רוזה מ-VH1 מיקם אותו בין עשרת "הקליפים הפחות מוערכים בקריירה של מדונה", וכינה אותו "אינטימי" ו"עמוק". המאנגה כמו גם פרצופיהם המעוותים של הידוענים בקליפ נרשמו על ידי מגזין Dazed כאחד מ"חמשת הרגעים האהובים קהילת המאנגה מווידאו קליפים של מוזיקת פופ". נכון לאוגוסט 2022 עומד מונה הצפיות של הקליפ על למעלה מ-4 מיליון צפיות.
הופעות חיות

ב-23 בנובמבר 1998 הופיעה מדונה בתוכנית הטלוויזיה הספרדית, El Séptimo de Caballeria (באנגלית: 7th Cavalry), אשר שודרה ב-RTVE וביצעה את "Drowned World/Substitute for Love", יחד עם שירה הנוסף "The Power of Good-Bye". שלוש שנים מאוחר יותר, מדונה קראה לסיבוב ההופעות העולמי שלה "Drowned World Tour" על שם השיר, וביצעה אותו כשיר הפתיחה. היא נכנסה לבמה בין אדים של קרח יבש, לבושה בחולצה שחורה ללא שרוולים, עליונית מוצלבת עם שרוול רשת אחד, מכנסי ג'ינס עם רוכסנים ורצועות עור, קולר משובץ וחצאית משובצת וביצעה את השיר בעמידה על במה גבוהה. במהלך אותו סיבוב ההופעות, נעשה שימוש במילים האחרונות מהשיר ("עכשיו, אני מגלה ששיניתי את דעתי/זוהי הדת שלי") בסיום הביצוע של "Ray of Light". ההופעה בפאלאס של אובורן הילס באובורן הילס, מישיגן ב-26 באוגוסט 2001, יצאה לאור כחלק מאלבום ההופעה והווידאו, Drowned World Tour 2001, שיצא לאור ב-13 בנובמבר 2001. מייקל האברד מ-MusicOMH הפנה ביקורת חיובית כלפי ההופעה, ואמר שהיא "יפה". ג'ושוע קלובר מ-Spin תיאר את הגעתה של מדונה במהלך ההופעה כ"[הזמרת] לוקחת את מלחמת הסטייל לבמה".
במהלך סיבוב ההופעות השביעי של מדונה, "Confessions Tour" ב-2006, מדונה התיישבה על אמצע הבמה וביצעה גרסה אקוסטית ומופשטת של "Drowned World/Substitute for Love". הצטרף אליה יצחק סינואני מבית המרכז לקבלה בלונדון, שגם נכח מוקדם יותר במופע לביצוע השיר "Isaac". בכתבה שפרסם בפיצ'פורק מדיה, סטיבן דיזנר החמיא לשירתה של מדונה, ואמר כי "יש לה טווח עמוק ולבבי יותר שעובד בצורה הטובה על בלדות כמו 'Drowned World/Substitute for Love'". השיר לא נכלל בספיישל הטלוויזיוני של NBC, The Confessions Tour: Live from London, ששודר ב-22 בנובמבר 2006, אך הוא נכלל במהדורת ה-DVD שהופצה לאחר מכן ברחבי העולם. הרצועה בוצעה במהלך ההופעה שאירעה בלונדון במהלך סיבוב ההופעות, "Rebel Heart Tour", ב-2 בדצמבר 2015, ב-O2 ארנה, לזכרו של קולינס, שנפטר שנתיים קודם לכן. בשנה שלאחר מכן, נכללה הרצועה כחלק מרשימת השירים של המופע שלה "Madonna: Tears of a Clown" במלבורן, אוסטרליה. ההופעה החלה כאשר מדונה עמדה על הבמה, בתחפושת של ליצן המורכבת משמלה מנופחת, המורכבת מצבעים ורודים וצהובים, כשהיא רוכבת על תלת-אופן.
רשימת השמעה

| --- | --- |
 תקליט 12 אינץ' בריטי ואירופאי "Drowned World/Substitute for Love" (רמיקס באקלודג' מאת BT & סאשה אשרם) – 9:28  "Sky Fits Heaven" (רמיקס מאת סאשה) – 7:21  "Sky Fits Heaven" (רמיקס ערוך מאת ויקטור קלדרון) – 5:50 תקליטור סינגל אירופאי, בריטי ויפני 1 "Drowned World/Substitute for Love" (גרסת האלבום) – 5:09  "Drowned World/Substitute for Love" (רמיקס באקלודג' מאת BT & סאשה אשרם) – 9:28  "Sky Fits Heaven" (רמיקס ערוך מאת סאשה) – 4:08 תקליטור סינגל אירופאי ובריטי 2 "Drowned World/Substitute for Love" (גרסת האלבום) – 5:09  "Sky Fits Heaven" (רמיקס מאת סאשה) – 7:21  "Sky Fits Heaven" (רמיקס ערוך מאת ויקטור קלדרון) – 5:50:  סינגל דיגיטלי (2023) "Drowned World/Substitute for Love" (גרסת האלבום) – 5:09  "Drowned World/Substitute for Love" (רמיקס באקלודג' מאת BT & סאשה אשרם) – 9:29  "Sky Fits Heaven" (רמיקס מאת סאשה) – 4:09  "Sky Fits Heaven" (רמיקס ערוך מאת ויקטור קלדרון) – 5:50  "Sky Fits Heaven" (רמיקס מאת סאשה) – 7:24
קרדיטים

הקרדיטים מותאמים מהערות האלבום של Ray of Light.
| --- | --- |
 מדונה – שירה ראשית, כתיבה, הפקה  ויליאם אורביט – כתיבה, הפקה  רוד מקיואן – כתיבה, שירת רקע  אניטה קר – כתיבה  דייוויד קולינס – כתיבה  סטיב סידלניק – תכנות תופים  מארק אנדרט – הנדסה:  ג'ון אינגולדסבי – הנדסה  פט מקארתי – הנדסה  דייב רייצאס – הנדסה  מאט סילבה – הנדסה  טד ג'נסן – מאסטרינג  רנקין – צילום  קווין רייגן – ארט דיירקשן
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 34 |  |
|  אוסטרליה | מצעד הסינגלים האוסטרלי | 16 |  |
|  איסלנד | הפלייליסט | 2 |  |
|  אירופה | אירופה הוט 100 | 22 |  |
|  איטליה | מצעד הסינגלים האיטלקי | 9 |  |
|  גרמניה | GfK – טופ 100 | 39 |  |
|  הולנד | מצעד 40 הסינגלים ההולנדיים | 27 |  |
|  הולנד | מצעד 100 הסינגלים ההולנדיים | 43 |  |
|  הונגריה | Rádiós Top 40 | 4 |  |
|  הממלכה המאוחדת | מצעד הסינגלים הבריטי | 10 |  |
|  ניו זילנד | המצעד הניו זילנדי הרשמי | 21 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 9 |  |
|  פלנדריה | אולטראטופ 50 | 8 |  |
|  צרפת | SNEP | 42 |  |
|  קנדה | קנדה הוט 100 | 18 |  |
|  שוודיה | סוורייטופליסטן | 41 |  |
|  שווייץ | המצעד השווייצרי | 31 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  איסלנד | הפלייליסט | 24 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | — | 90,651 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 באוגוסט 1998 | תקליט 7 אינץ' • תקליט 12 אינץ' | האחים וורנר • מאבריק |  |
ראו גם

"העולם הטובע" – הרומן ממנו נגזר שמו של "Drowned World/Substitute for Love".
תאוריית התא

פרוקריוט
תאוריית התא (באנגלית: Cell theory) היא תאוריה מדעית לפיה התאים הם יחידת המבנה הבסיסית של כל יצור חי. פיתוח תאוריה זו, במהלך המאה ה-17, התאפשר הודות להתקדמות בתחום המיקרוסקופיה. תאוריה זו היא אחת מאבני היסוד של הביולוגיה. התאוריה טוענת כי תאים חדשים נוצרים מתאים קיימים אחרים, וכי התא הוא יחידה בסיסית של מבנה, תפקוד וארגון בכל היצורים החיים.
היסטוריה > פרשנות קלאסית

כל האורגניזמים החיים בנויים מתא אחד או יותר.
תאים הם היחידה הבסיסית של החיים.
כל התאים מקורם בתאים קיימים.
התא הוא יחידת המבנה, הפיזיולוגיה והארגון ביצורים חיים.
התא הוא בעל קיום כפול גם כישות בפני עצמה וגם כאבן בנין בהרכבתם של אורגניזמים.
היסטוריה > פרשנות מודרנית

החלקים המקובלים של תאוריית התא המודרנית כוללים:
כל היצורים החיים הידועים בנויים מתא אחד או יותר.
כל התאים מקורם בתאים קיימים שהתחלקו.
התא הוא היחידה הבסיסית של מבנה ותפקוד בכל היצורים החיים.
הפעילות של אורגניזם תלויה בפעילות הכוללת של תאים עצמאיים.
זרימת האנרגיה (מטבוליזם וביוכימיה) מתרחשת בתוך התאים.
תאים מכילים מידע תורשתי (DNA) אשר מועבר מתא לתא במהלך חלוקת התא.
כל התאים בבסיסם זהים בהרכבם הכימי באורגניזמים של מינים דומים.
סוגי תאים

פרוקריוטים: תאים פרוקריוטים הם חסרי גרעין, החומר התורשתי שלהם (ה - DNA) מאורגן ככרומוזום או כרומוזומים ונמצא בציטופלסמה של התא בצורה מעגלית או ליניארית, ומכילים אברונים תחומי-ממברנה  וריבוזומים. חיידקים אמיתיים וחיידקים קדומים הם שתי העל-ממלכות של הפרוקריוטים.
איקריוטיים: תאים איקריוטיים, מן הצד השני, הם בעלי גרעין התחום בממברנה המכיל את הכרומוזומים, ואברונים תחומי-ממברנה נוספים כמו מיטוכונדריה, כלורופלסט, ליזוזום, רשתית תוך-פלזמית המחוספסת והחלקה והוקואולה.
גלריה

רוֹבֶּרט הוּק (מדען אנגלי)
Robert Hooke
1635–1703
הראשון שתיאר את התא (לאחר שצפה בתאי השעם באמצעות מיקרוסקופ). הוא גם זה שטבע את המונח cell בספרו מיקרוגרפיה
אַנְטוֹנִי וַאן לֶבֶנְהוּק (חוקר טבע הולנדי)
Thonis van Leeuwenhoek
1632-1723
האדם הראשון שראה יצורים חד-תאיים מבעד לעדשה (באמצעות מיקרוסקופ המגדיל פי 270).
לורנץ אוקן (חוקר גרמני)
Lorenz Oken
1779-1851
הצהיר כי: "כל האורגניזמים בנויים מתאים".
רוברט בראון (בוטנאי)
Robert Brown
1773–1858
גילה את גרעין התא, קבע כי גרעין זה מצוי בכל תאי הצמחים.
מתיאס שְלַיידֶן (בוטנאי גרמני)
Matthias Jakob Schleiden
1804-1881
תרם לפיתוח התאוריה של התא יחד עם תיאודור שוואן
תיאודור שְוַאן (ביולוג גרמני)
Theodor Schwann
1810-1882
הציג בשנת 1839 את התאוריה של התא, לפיה כל האורגניזמים מורכבים מתאים או מחומרים המיוצרים בתאים, וכי התא הוא החלקיק הבסיסי של האורגניזמים. עמד על ההבחנה בין יצורים חד-תאיים ורב-תאיים.
רודולף וירכו (ביולוג גרמני)
Rudolf Virchow
1821-1902
קבע בשנת 1855 כי "כל התאים מקורם בתאים" (בלטינית: Omnis cellula e cellula), בניגוד לתאוריית הבריאה הספונטנית.
לואי פסטר (כימאי צרפתי)
Louis Pasteur
1822-1895
הפריך בשנת 1859 את תאוריית הבריאה הספונטנית
א' שניידר (גרמני)
Aime Schneider

אפיון השלבים השונים של חלוקת התא המיטוטית.
• Haeckel's Moners, Popular Science Monthly, Volume 4, December 1873.
יוֹאַכים הַמֶרְלינג (חוקר גרמני)
Joachim Hämmerling
1901-1980
בשנת 1931: ניסויים באָצֶטַבּוּלַרְיָה (אַצָה ימית).
•Ein-und zweikernige Transplantate zwischen Acetabularia mediterranea und Acetabularia crenulata(הקישור אינו פעיל), Molecular and General Genetics (MGG), Vol. 3, No. 1, (1943)]
ראו גם

ביולוגיה של התא
לקריאה נוספת

ג'ון גריבין, היסטוריה של המדע: 2001-1543, ספר חמישי, פרק 14 - "בממלכת החיים" (עמ' 479–624), (תרגום מאנגלית: דפנה לוי), ספרי עליית הגג - סדרת מדע ופילוסופיה, הוצאת ידיעות ספרים, אוגוסט 2010. ISBN 9789655114997‏(702 עמודים)
Turner W (בינואר 1890). "The Cell Theory, Past and Present". Journal of Anatomy and Physiology. 24 (Pt 2): 253–287. PMC 132805. PMID 17231856. {{cite journal}}:  (עזרה)
Tavassoli M (בינואר 1980). "The cell theory: a foundation to the edifice of biology". Am. J. Pathol. 98 (1): 44. PMC 1903404. PMID 6985772. {{cite journal}}:  (עזרה)
מחלף אלכסנדר

| --- | --- |
 מיקום:  כוכב יאיר צור יגאל
 כבישים במחלף:    כביש 6   כביש 444   כביש 553
 אתרים סמוכים:  תחנת הרכבת טירה, אזור התעסוקה של טירה
 קואורדינטות:  32°14′35″N 34°59′02″E﻿ / ﻿32.24292°N 34.98381°E﻿ / 32.24292; 34.98381
 
 he
 
מחלף אלכסנדר הוא מחלף שעתיד לקשר בין כביש 6 לכביש 444 וכביש 553. המחלף אמור לפתור את העומסים באזור כוכב יאיר צור יגאל, צור יצחק וטירה.
המחלף נקרא על שם נחל אלכסנדר שאפיקו תוחם את צפון המחלף. במסגרת הפרויקט כביש 553 יורחב עד לצומת עם כביש 562.
היסטוריה

המחלף נכנס לתוכנית תחבורה באזור בשנת 2018 והתבנית הסופית של המחלף פורסמה בשנת 2020.
תוואי

למחלף יהיו שלוש רמפות יהלום ולולאת תלתן. כמו כן, יהיו בתחומו 3 צמתים.
הערות שוליים

↑  אתר האינטרנט של חוצה ישראל, באתר www.transisrael.co.il
↑  מקור
בראד ג'ונס

בראדלי סקוט ג'ונס (באנגלית: Brad Jones, נולד ב-19 במרץ 1982), הוא כדורגלן עבר אוסטרלי ששיחק בתפקיד השוער.
ג'ונס היה שחקן בקבוצת מידלסברו במשך יותר מעשור, וגם שיחק במועדונים בליגות נמוכות: שלברון, סטוקפורט, רוטרהאם יונייטד ושפילד ונסדיי. בחודש אוגוסט 2010 הוא חתם בליברפול. במרץ 2011, אחרי שני משחקים בלבד בקבוצה, הוא הושאל עד סוף העונה לדרבי קאונטי. בסוף עונת 2014/2015 חתם ג'ונס בקבוצת ברדפורד סיטי מהליגה הראשונה באנגליה לאחר סיום חוזהו בליברפול. לאחר מכן עבר לניימכן, ולבסוף חתם בפיינורד.
קריירה

ג'ונס נולד בארמדל, פרת', מערב אוסטרליה לאב אנגלי. בתחילת דרכו, ג'ונס חתם בביזווטר סיטי, קבוצה אוסטרלית.
קריירה > אנגליה והולנד

לאחר ששוחרר מביזווטר סיטי, חתם ג'ונס במידלסברו, והחל לשחק בקבוצת הנוער, לאחר כשנתיים, חתם על חוזה מקצועי במרץ 1999. הוא ערך את הופעת הבכורה שלו בקבוצה בסבב הגביע האנגלי השלישינגד נוטס קאונטי ב-2004 ומאוחר יותר בעונה זו זכה בגביע הליגה.
היו לו כמה משחקים במועדונים שאליהם הוא הושאל: בעונת 2001–2002 הוא שיחק שני משחקים בקבוצה האירית שלבורן, הוא עשה את הופעת הבכורה שלו נגד יריבים בוהמיינים מקומיים בפארק דלימוט ועדף 4 שערים בניצחון 4–6 כשאחד מהשערים היה בעיטה ישירה מהרחבה שלו.
מאוחר יותר הוא הושאל לסטוקפורט קאונטי ובלקפול. בעונת 06–2005, שיחק עבור מידלסברו, וג'ונס הציל את רוד ואן ניסטלרוי מעונש כשהוא עזב את המשחק נגד מנצ'סטר יונייטד.
בחודש אוגוסט 2006, הושאל ג'ונס לשפילד ונסדיי לתקופה של שלושה חודשים, ולאחר מכן חזר לקבוצתו, מידלסברו.
ב-17 באוגוסט 2010 חתם בליברפול בעסקה בשווי £2,300,000. הוא נחשב לשחקן "תוצרת-בית" לפי הכללים החדשים של הפרמייר ליג. הוא קיבל את חולצה מספר אחד, אחרי שדייגו קבליירי עזב את המועדון ב-23 באוגוסט. את הופעת הבכורה שלו עשה בסבב השלישי של גביע הליגה נגד נורת'האמפטון טאון ב-23 בספטמבר 2010. המשחק נגמר בתוצאה 2-2 לאחר תוספת זמן, וליברפול הפסידה בפנדלים. כמה שבועות מאוחר יותר, ג'ונס נפצע בכתפו באימון ונעדר בתקופה של חודש. לאחר מכן הוא שיחק ב-15 בדצמבר 2010 ורשם את משחק הליגה האחרון שלו לעונה זו.
בסוף מארס, הושאל ג'ונס להמשך עונת 2010–2011 לדרבי קאונטי. הופעת הבכורה שלו הייתה בהפסד 1–4 לקארדיף סיטי.
קריירה > הולנד וסעודיה

בתאריך 17 באוגוסט 2015, ג'ונס חתם לעונה אחת בברדפורד סיטי. ב-27 באוקטובר 2015 שוחרר מהקבוצה. ב-5 בינואר 2016 חתם בניימכן ההולנדית. משם עבר אחרי סיום העונה לפיינורד. ב-1 באוגוסט 2018 חתם בא-נסר הסעודית.
קריירה > חזרה לאוסטרליה

ב-5 באוגוסט 2021 חזר לאחר 22 שנה לאוסטרליה וחתם בפרת' גלורי לשנתיים. ב-24  במאי 2023 הודיע על פרישה ממשחק.
קריירה בינלאומית

הופעת הבכורה בנבחרת אוסטרליה של ג'ונס הייתה ב-5 בפברואר 2007 כאשר הוא החליף את מארק שוורצר במשחק ידידות. הופעת הבכורה שלו בנבחרת שהיא לא משחק ידידות התקיימה ב-2 ביוני 2007 נגד אורוגוואי. הוא היה חלק מהבכורה של אוסטרליה בגביע אסיה 2007.
בנוסף, הוא נבחר לאחד משלושת השוערים בסגל הסופי של 23 כדורגלנים של נבחרת אוסטרליה בכדורגל במונדיאל 2010, אבל הוא עזב את הקבוצה כדי לחזור למשפחתו, בעקבות הידיעות על בנו שאובחן עם לוקמיה, ולכן לא חזר לטורניר.
חייו האישיים

בנו בן השש של ג'ונס נפטר ב-18 בנובמבר 2011 לאחר מאבק שנמשך שנה עם לוקמיה. השחקנים של ליברפול לבשו סרטי זרוע שחורים כסימן של אבל במשחק מול צ'לסי (ניצחו 1–2).
תארים

גביע הפוטבול ליג: 2003/2004
פרס הפוטבול ליג: 2003/2004
אליפות הולנד: 2016/2017
הגביע ההולנדי: 2017/2018
מגן יוהאן קרויף: 2017
אליפות סעודיה: 2018/2019
גביע אוקיאניה לאומות: 2004
Before Love Came to Kill Us

Before Love Came to Kill Us (בעברית: לפני שאהבה באה להרוג אותנו) הוא אלבום הבכורה של הזמרת-יוצרת והפזמונאית הקנדית ג'סי רייז. האלבום יצא לאור ב-27 במרץ 2020 על ידי חברות התקליטים איילנד רקורדס ו-FMLY.
ביקורת

ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.
רשימת רצועות

| Before Love Came to Kill Us> מס' | Before Love Came to Kill Us> שם | Before Love Came to Kill Us> משך | Before Love Came to Kill Us>  | Before Love Came to Kill Us>  | Before Love Came to Kill Us>  | Before Love Came to Kill Us>  | Before Love Came to Kill Us>  | Before Love Came to Kill Us>  | Before Love Came to Kill Us>  |
| --- | --- | --- | --- | --- | --- | --- | --- | --- | --- |
| 1. | Do You Love Her  | 3:16 |  |  |  |  |  |  |  |
| 2. | Deaf (Who Are You)  | 2:53 |  |  |  |  |  |  |  |
| 3. | Intruders  | 3:05 |  |  |  |  |  |  |  |
| 4. | Coffin (בשיתוף אמינם)   | 4:21 |  |  |  |  |  |  |  |
| 5. | Ankles  | 2:49 |  |  |  |  |  |  |  |
| 6. | Imported (בשיתוף 6lack)   | 3:45 |  |  |  |  |  |  |  |
| 7. | La Memoria  | 3:17 |  |  |  |  |  |  |  |
| 8. | Same Side  | 3:10 |  |  |  |  |  |  |  |
| 9. | Roof  | 1:45 |  |  |  |  |  |  |  |
| 10. | Dope  | 2:37 |  |  |  |  |  |  |  |
| 11. | Kill Us  | 4:05 |  |  |  |  |  |  |  |
| 12. | Love in the Dark  | 3:59 |  |  |  |  |  |  |  |
| 13. | I Do  | 3:52 |  |  |  |  |  |  |  |
| 14. | Figures  | 3:58 |  |  |  |  |  |  |  |
| משך כולל: | משך כולל: | 46:52 |  |  |  |  |  |  |  |
| Before Love Came to Kill Us — מהדורת דלוקס> מס' | Before Love Came to Kill Us — מהדורת דלוקס> שם | Before Love Came to Kill Us — מהדורת דלוקס> משך | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  | Before Love Came to Kill Us — מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | Far Away (בשיתוף א בוגי ויט דה הודי ו-JID)   | 3:35 |  |  |  |  |  |  |  |
| 16. | Ankles (בשיתוף ריקו נאסטי ומליי)   | 4:42 |  |  |  |  |  |  |  |
| 17. | Worth Saving  | 3:24 |  |  |  |  |  |  |  |
| משך כולל: | משך כולל: | 57:15 |  |  |  |  |  |  |  |
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |
| --- | --- | --- |
|  ארצות הברית | בילבורד 200 | 13 |
|  ארצות הברית | מצעד אלבומי ה-R&B | 4 |
|  ארצות הברית | מצעד אלבומי ה-R&B/היפ-הופ | 9 |
|  ארצות הברית | מצעד מכירות האלבומים המובילים | 5 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד אלבומי ה-R&B | 10 |
|  צרפת | SNEP | 198 |
|  קנדה | מצעד האלבומים הקנדי | 17 |
הערות שוליים

1 2  Before Love Came to Kill Us, Discogs (באנגלית)
↑  The 50 Best Albums of 2020 (So Far), בילבורד, ‏9 ביוני 2020
| --- | --- |
בקרת זהויות :  MusicBrainz release group: 253b86b3-c7cb-4df1-b6eb-d0e4d69d0213
פרדי האברד

| --- | --- |

פרדי האברד, 1976
 לידה:  7 באפריל 1938 אינדיאנפוליס, אינדיאנה, ארצות הברית
 פטירה:  30 בדצמבר 2008  (בגיל 70) לוס אנג'לס, קליפורניה, ארצות הברית
 שם לידה:  פרדריק דוויין האברד
 מוקד פעילות:  ארצות הברית 
 תקופת הפעילות:  1958–2008 (כ־50 שנה)
 מקום לימודים:  Arsenal Technical High School, אוניברסיטת באטלר 
 עיסוק:  מוזיקאי, מלחין
 סוגה:  ג'אז, בי בופ, הארד בופ, פוסט-בופ, ג'אז חופשי
 כלי נגינה:  חצוצרה, פלוגלהורן
 חברת תקליטים:  בלו נוט, CTI רקורדס, אלקטרה רקורדס, קולומביה רקורדס, אטלנטיק רקורדס, אנג'ה רקורדס 
 שיתופי פעולה בולטים:  ארט בלייקי, האנק מובלי, הרבי הנקוק, פילי ג'ו ג'ונס, ויין שורטר, אורנט קולמן, סאני רולינס
 בן או בת זוג:  Brenda Hubbard 
 פרסים והוקרה:  אמני הג'אז של NEA 
 אתר רשמי
 פרופיל ב-IMDb
 
פרדריק דוויין "פרדי" האברד (באנגלית: Frederick Dewayne "Freddie" Hubbard;‏ 7 באפריל 1938 – 30 בדצמבר 2008) היה חצוצרן ג'אז אמריקאי אשר ניגן החל משנות השישים בעיקר בי בופ, הארד בופ ופוסט-בופ.